《蜗庐有隙地三两席稍种树竹已有可观戏作七篇 其五 红苋》
宋代·程俱

嘉生苦不荣，凡草忽猥大。君看庭中苋，易长剧稂稗。

初无封植意，不见虫鸟害。穰穰筠菊间，红紫不可杀。

微功尚足收，染我盘中菜。

作者简介：程俱（1078—1144）北宋官员、诗人。字致道，号北山，衢州开化（今属浙江）人。以外祖邓润甫恩荫入仕。宣和三年赐上舍出身。历官吴江主簿、太常少卿、秀州知府、中书舍人侍讲、提举江州太平观、徽猷阁待制。诗多五言古诗，风格清劲古淡，有《北山小集》。